વધુમાં જણાવ્‍યું છે કે, વર્ષ ર014માં લોકસભાની ચૂંટણી દરમિયાન દેશના કરોડો યુવાનોને રોજગારીના સોનેરી સપનાઓ દેખાડનાર મોદીજી દેશમાં નવી રોજગારીની નવી તકોનું સર્જન કરવામાં તદ્ર નિષ્‍ફળ નિવડયા છે. એટલુ જ નહીં મોદીજીએ તેના ચાર વર્ષના શાસનમાં આર્થિક સુધારાઓના નામે નોટબંધીનું મુર્ખામીભર્યું પગલું ભર્યુ અને ત્‍યારબાદ જીએસટીનું ઉતાવળીયું પગલું ભરીને દેશના મેન્‍યુફેકચરીંગ ક્ષેત્રને જે મરણતોલ ફટકા માર્યા છે તેના કારણે દેશની નાના અને મઘ્‍યમ કદની સંખ્‍યાબંધ ફેકટરીઓ બંધ પડતાં દેશના લાખો યુવાનોના હાથમાંથી રોજગારી છીનવી લેવાનું મોદીજીએ જે મહાપાપ કર્યું છે તેને આ દેશના યુવાનો કયારેય નહીં ભુલે.